
MICROSOFT POWERPOINT

MICROSOFT POWERPOINT

Uvod u Microsoft PowerPoint

Računari se danas sve više koriste kao multimedijalno sredstvo, što znači da koriste više medija, npr. zvuk, muziku i govor, sliku, filmski zapis, video zapis, tekst. 

Kao najbolji primer za multimedijalno korišćenje računara može se prikazati program za pravljenje prezentacija, koji se naziva PowerPoint.

Pokretanje programa Microsoft PowerPoint:

Program Microsoft PowerPoint se može pokrenuti na jedan od tri sledeća načina:

· Start \ Programs \ Microsoft PowerPoint,

· pomoću prečice sa desktopa,
· pomoću prečice sa taskbara.
Izgled radnog prozora PowerPoint-a:

Kao što se sa slike vidi, program PowerPoint započinje dijaloškim prozorom, u kojem korisnik može da izabere način na koji želi da kreira novu prezentaciju. Pri tom se daju sledeće mogućnosti:

· AutoContent Wizard – korišćenje čarobnjaka. Ovaj način je najbolji za početnike jer program vodi korisnika korak po korak u stvaranju prezentacije;

· Design Template – izbor podloge na kojoj će biti urađena prezentacija. Program nudi nekoliko desetina različitih podloga koje se mogu koristiti za izradu prezentacija;

· Blank presentation – podrazumeva da stvaranje prezentacije počinje od praznog lista papira. Ovakav način stvaranja prezentacije namenjen je iskusnim stručnjacima, kako onima koji se bave dizajnom, tako i onima koji su zaduženi za komuniciranje sa javnošću;

· Open an existing presentation – otvaranje nekog već postojećeg dokumenta.

Ako se odabere AutoContent Wizard, što je za početnike najbolje, na ekranu se pojavljuje sledeći prikaz:

U ovom dijalog prozoru sa prethodne slike može se izabrati:

· Presentation type – tip prezentacije;

· Presentation style – stil prezentacije;

· Presentation options – opcije prezentacije.

Na donjoj strani ovog dijalog prozora nalaze se četiri dugmeta:

· Cancel – za napuštanje rada sa čarobnjakom koji služi za izradu prezentacija;

· Back – komanda koja nije aktivna u prvom koraku i zato je napisana bledim slovima. Ova komanda se aktivira kada se bar jedanput pritisne dugme Next. Ona omogućuje povratak na prethodni dijaloški prozor, odnosno njome možemo promeniti neki element prezentacije ukoliko smatramo da nismo napravili dobar izbor;

· Next – izborom ovog dugmeta se prelazi na sledeći korak, odnosno na sledeći dijaloški prozor;

· Finish – komanda koja se aktivira kada je posao završen i kada su odabrani svi potrebni elementi za izradu prezentacije.

Klikom na dugme Next dobija se dijalog prozor za izbor tipa prezentacije:

Različiti tipovi prezentacije imaju i različite pristupe. Sve prezentacije su podeljene u više kategorija. Ako se odabere neko od ponuđenih šest dugmadi, u velikom prozoru se pojavljuju tipovi prezentacije u okviru odabrane kategorije.

Daljim klikom na dugme Next dobija se dijalog prozor za izbor stila prezentacije:

Stil prezentacije može da bude različit – u zavisnosti od toga za koji medij se prezentacija priprema. Ponuđeni vidovi prezentacija su:

· On-screen presentation – prezentacija namenjena za ekranski prikaz;

· Web presentation – prezentacija namenjena Internetu;

· Black and white overheads – prezentacija za crno-bele grafoskopske folije;

· Color overheads – prezentacija za grafoskopske folije u boji;

· 35mm slides – prezentacija za 35mm slajdove.

Pošto se priprema prezentacija za računar, potrebno je izabrati prekidač pored kojeg piše On-screen presentation. 

Daljim klikom na dugme Next dobija se sledeći dijalog prozor:

U ovom dijalog prozoru ispod teksta Presentation title treba upisati ime prezentacije, a u prozorčić ispod natpisa Footer može se upisati tekst koji će se pojavljivati u podnožju svake slike u prezentaciji. Na primer, može se uneti ime onoga ko pravi prezentaciju. Prekidači pored Date last updated i Slide number mogu da budu uključeni. Na taj način će svaki slajd u okviru prezentacije nositi datum kada je ona poslednji put menjana, kao i redni broj slajda.

Daljim klikom na dugme Next dobija se završni dijalog prozor:

U ovom dijalog prozoru potrebno je samo odabrati dugme Finish, kada će se na ekranu pojaviti sledeći dijalog prozor, čime se može započeti izrada sopstvene prezentacije:

Pravljenje prezentacije se sastoji od postavljanja osnove slike, ispisivanja teksta, animiranja teksta, ubacivanja slika, ubacivanja grafikona, animacije teksta i grafikona. Za svaku od navedenih akcija postoje brojne mogućnosti.

Na prethodnoj slici je prikazan jedan od mogućih izgleda slajda. Tu postoje dva polja koja znače sledeće:

· Click to add title – kliknuti da bi se dodao naslov prezentacije;

· Click to add subtitle – kliknuti da bi se dodao podnaslov prezentacije.

Ali, pre nego što se započne sa upisivanjem naslova i podnaslova treba odrediti izgled slajda i podlogu na kojoj će se upisivati tekst i slike. Da bi se promenio izgled slajda, potrebno je iz menija Format izabrati opciju Slide Layout. Tada će se na ekranu pojaviti dijalog prozor u kome su skicirani različiti načini prikazivanja teksta, slika i grafikona:

Iz ovog dijalog prozora odabran je najjednostavniji izgled slajda, koji je uokviren plavim pravougaonikom. 

Pošto se odabere izgled slajda, treba izabrati izgled podloge na sledeći način: iz menija Format treba odabrati komandu Apply Design Template, kada će se pojaviti sledeći dijalog prozor:

U ovom primeru odabrana je podloga koja nosi naziv Radar. Sa desne strane dijaloškog prozora prikazuje se izgled odabrane podloge. Zatim treba pritisnuti dugme Apply kao potvrdu za primenu odabrane podloge. Tako će izgled podloge biti promenjen i na ekranu će se pojaviti sledeća slika:

Ukoliko boje koje su date na slajdu nisu onakve kakve se žele, one se mogu jednostavno promeniti na sledeći način: iz menija Format se izabere komanda Slide Color Sheme, kada se pojavljuje sledeći dijalog prozor:

Ako se iz ovog dijalog prozora odabere kartica Custom, a potom dugme Change Color, pojaviće se sledeći dijalog prozor:

Iz spektra boja treba odabrati željenu (crvenu), pri čemu će se ona pojaviti u malom pravougaoniku u donjem desnom uglu kao nova (New), a iznad natpisa Current (gde je prikazana tekuća boja). Ukoliko odabrana boja zadovoljava, pritisne se dugme OK.

Po izboru boje program automatski vraća komunikacioni prozor prikazan na prethodnoj slici. U tom prozoru treba izabrati dugme Apply i tada se, umesto podloge koja je bila prikazana u plavoj boji, pojavljuje novi prikaz sa novom bojom.

Pre nego što se počne sa izradom prezentacija potrebno je napraviti mali scenario. Prvo treba odabrati temu prezentacije.
Pravilo je da prezentacija ne sme da bude suviše dugačka, odnosno ne sme da ima veliki broj slika. U scenariju mora da postoji jasno definisana tema, zatim uvod, razrada i zaključak. Iz ponuđenog scenarija se vidi da prezentacija koja će poslužiti kao primer treba da ima osam slika ili slajdova:

PREZENTACIJA O SVOM ODELJENJU

SCENARIO

1. Naslov i podnaslov

2. Uvod

3. Razlog za pravljenje prezentacije o sopstvenom odeljenju

4. Najbolji drugovi

5. Šta najviše vole moji najbolji drugovi

6. Najbolja drugarica

7. Naši profesori

8. Dve reči o meni ili zaključak.

Pošto je naprvljen scenario, može se započeti sa izradom prezentacije.

U datom primeru vratićemo početnu plavu boju podloge i početi sa upisivanjem teksta. Naslov treba da bude “MOJE ODELJENJE”, a podnaslov “Zašto ga volim”. Pošto se klikne u prozor koji je namnjen naslovu, potrebno je odrediti tip slova i veličinu fonta koji se unosi tekst. Za naslov će se, kao tip slova u ovom primeru, uzeti Times New Roman, a veličinu slova treba postaviti na 44. Za podnaslov, kao i za čitavu prezentaciju, koristiće se isti font, a za veličinu slova treba odabrati 32. Tip i veličina slova su potpuno proizvoljni. 

Tipovi animacije

Jedna od osnovnih karakteristika programa za pravljenje prezentacija jeste da sve slike, odnosno slajdovi, mogu da se animiraju. Animacija se može ostvariti za napisani tekst i za podlogu. Postoji ukupno četrdeset sedam efekata za tekst i četrdeset pet efekata za podlogu slajda. Ukupno se može postići 2115 različitih kombinacija.

Animacija se postiže tako što se u polje za naslov najpre unese tekst (MOJE ODELJENJE). Potom se traži ikonica sa žutom zvezdicom ili se iz menija View izabere Toolbars, a zatim se uključi toolbar Animation Effects:

Ispod linije sa alatima pojavljuje se nova linija sa alatkama za animaciju koja je prikazana na sledećoj slici:

Svi slajdovi imaju naslov i tekst. Naslov i tekst se posebno animiraju. Da bi ovaj posao mogao da se obavi, potrebno je da postoje posebni simboli za označavanje naslova i teksta.

· simbol br.1 (Animate Title) iz palete sa alatkama Animation Effects označava naslov i kada se on odabere, može se pristupiti animaciji naslova.

· simbol br.2 (Animate Slide Text) označava tekst na slajdu i kada se on odabere, može se pristupiti animaciji teksta.

Prvo se odabere simbol koji označava naslov, a potom se može odabrati tip animacije. Za svaki tip animacije postoji poseban simbol:

· simbol br.3 (Drive-In Effect) - u obliku slova na kolicima označava da se tekst animira tako da ima izgled kao da se dovozi kolima na mesto na kome je postavljen na slajdu;

· simbol br.4 (Flying Effect) – u obliku žute zvezdice označava da se tekst animira tako da ima izgled kao da doleće na mesto na kome je postavljen na slajdu;

· simbol br.5 (Camera Effect) - u obliku precrtanog kružića sa izlomljenim zracima predstavlja simbol za blendu na fotoaparatu, a efekat koji se dobija izborom ovog tipa animacije je kao da se tekst otvara od centra ka periferiji. Ovaj efekat se naziva efekat kamere (camera effect);

· simbol br.6 (Flash Once) - sa dva slova A, povezana crtom, treba da asocira na blic fotoaparata. Efekat koji se dobija izborom ove ikonice je da se tekst samo nakratko pojavi na ekranu i nestane;

· simbol br.7 (Laser Text Effect) - od tri slova, od kojih je treće iznad prva dva, a iznad njega se nalaze tri linijice, označava efekat laserskog ispisa. Kada se odabere ovaj vid animacije teksta, na slajdu se ispisuje tekst tako što slova velikom brzinom, jedno po jedno, dolaze iz gornjeg levog ugla;

· simbol br.8 (Typewriter Text Effect) - u obliku male pisaće mašine daje isti efekat kao pri kucanju teksta, odnosno ispisivanju teksta pisaćom mašinom;

· simbol br.9 (Reverse Text Order Effect) - u obliku stepenasto poređanih brojeva (10, 9, 8) označava inverzan ispis (npr. prvo se javlja tekst, a zatim naslov);

· simbol br.10 (Drop-In Text Effect) - u obliku slova (A, B, C) iznad kojih se nalaze linije simboliše padanje slova. Efekat pri izboru ove ikonice sastoji se u tome da slova, jedno po jedno, velikom brzinom padaju na poziciju na koju su upisana na slajdu;

· simbol br.11 (Animation Order) – u obliku polja sa upisanim brojem označava broj selektovanih elemenata slajda;

· simbol br.12 (Custom Animation) – služi za otvaranje dijalog prozora u kome se može izabrati odgovarajuća animacija i zvuk (opcija Effects – Entry animation and sound);

· simbol br.13 (Animation Preview) - u obliku zvezdice sa kružićem služi za brz pregled animacije i kada se on odabere, na ekranu se pojavljuje slika u okviru koje se na malom ekranu u gornjem desnom uglu pojavljuje vid animacije koji je odabran. Ova mogućnost koristi da se u toku izrade prezentacije menjaju pojedini elementi animacije.

Pored animacije koja se obavlja ikonicama, može se postavljati i animacija uz pomoć sledećeg dijalog prozora, koji se dobija aktiviranjem komande Slide Show \ Custom Animation ili klikom na ikonicu za ovu komandu:

Kao što se sa slike vidi, u ovom prozoru sa leve strane se nalazi pravougaonik iznad kojeg piše Check to animate slide objects, u okviru kojeg se može označiti da li se želi animirati naslov 1 (Title 1) ili Text 2. Sa desne strane se nalazi prozorčić za pregled i u njemu je označen tekst koji je u prvom prozorčiću označen plavo.

U donjem delu ovog dijalog prozora mogu se u okviru kartice Effects, za odabrani tekst, unositi efekti animacije i zvuka (Entry animation and sound).

Sada se može preći na izradu čitave prezentacije, korak po korak. Na sledećoj slici je prikazano početno stanje:

PRVI SLAJD

Prvo treba kliknuti mišem u polje za naslov, a zatim odrediti tip fonta (Times New Roman) i veličinu slova (44 point-a). Pravilo je da se za naslove i podnaslove veličina slova bira tako da bude uočljiva i da jasno ukazuje na to da je reč o naslovu ili podnaslovu. Tekst u slajdovima uvek treba da bude manji od teksta u naslovu ili podnaslovu. Važno je da slajd ne treba da ima suviše teksta: na jednom slajdu nikada ne treba da bude više od šest-sedam redova teksta. Kada su postavljene veličine i vrsta fonta, otkuca se tekst naslova “MOJE ODELJENJE”. Zatim se kursor postavi u prozor namenjen tekstu i odredi veličina fonta, npr. 32, a potom otkuca tekst “Zašto ga volim”.

Kada je tekst otkucan i prikaz izgleda kao na sledećoj slici može se preći na animaciju pojedinih delova slajda (sledeći korak je da se kursor vrati u prozor u kome se nalazi naslov i da se iz linije sa alatima izabere ikonica u obliku precrtanog kružića sa izlomljenim linijama – camera effect):

Pošto je posao sa prvim slajdom završen, prelazi se na stvaranje drugog slajda koji je nešto složeniji jer, pored teksta, ima i sliku. 

DRUGI SLAJD

Prvo se otkuca naznačeni tekst, a zatim na ovaj slajd treba ubaciti i sliku aktiviranjem komande: Insert \ Picture \ Clip Art ili se slika može uzeti iz fajla (From File) ili će se preuzeti slika koja je skenirana ili fotografisana digitalnom kamerom (From Scanner or Camera), posle čega se dobija sledeći izgled:

Na ovom slajdu postoje četiri elementa: naslov, tekst, sličica i crtež (strelica). Svaki od tih elemenata treba posebno animirati. Za naslov se može primeniti animacija kao za dovoženje slova na kolicima, za tekst – animaciju kao da tekst pada odozgo, na uvezenu sličicu može se primeniti efekat kamere, a za nacrtanu strelicu – efekat blica.

TREĆI SLAJD

Pošto je drugi, najkomplikovaniji slajd završen, prelazi se na izradu trećeg slajda u koji se kao naslov unosi “BAŠ VOLIM SVOJE ODELJENJE”, a kao tekst:

· U mom odeljenju ima 14 devojčica i 17 dečaka;

· Svi smo za sada dobri đaci;

· A ovo je slika mog odeljenja.

Kao i na prethodnim slajdovima, treba da budu određeni veličina slova, tip slova i način animacije (dovoženje slova na kolicima). Treba napomenuti da se alatka koja je u liniji sa alatima svetlije obojena primenjuje za animaciju označenog elementa na slajdu. Izgled ovog slajda prikazan je na sledećoj slici:

ČETVRTI SLAJD

Posle završetka rada sa trećim slajdom prelazi se na izradu sledećeg. To se može obaviti pomoću komande Insert \ New Slide ili <Ctrl+M>. Tada se pojavljuje dijalog prozor za izbor izgleda slajda koji je ranije prikazan. 

Posle odabiranja izgleda slajda, prelazi se na ispisivanje naslova, teksta i animaciju. Na ovom slajdu svetlije je obojen simbol za animaciju kojim se postiže da tekst biva ubačen u sliku sa leve strane, i to velikom brzinom. Izgled ovog slajda prikazan je na sledećoj slici:

PETI SLAJD

Ovaj slajd je veoma jednostavan. U njemu se nalazi jedna rečenica, ispisana u dva reda: Nikola voli računare, a Predrag je sjajan u fudbalu. 

Ovaj slajd treba obogatiti, i to ubacivanjem dve sličice – jednu koja se odnosi na računare, a drugu koja se odnosi na fudbal. Mogu se koristiti i skenirane sličice ili sličice iz Clip Art-a koje najviše odgovaraju. Izgled ovog slajda prikazan je na sledećoj slici:

ŠESTI SLAJD

Ovaj slajd govori o najboljoj drugarici u odeljenju. Kao elemente, ovaj slajd ima i naslov i tekst:

SEDMI SLAJD

Ovaj slajd govori o omiljenim profesorima. Treba zapaziti da na prethodnoj, kao i sledećoj slici, nijedan alat nije svetliji od drugih. Pored toga, treba zapaziti da ni naslov, ni tekst nisu posebno označeni, iz čega treba zaključiti da se vrsta animacije na slajdu ne može videti kada tekst nije označen. Takođe treba zapamtiti da se tip animacije koji se uočava po prikazu linije sa alatima odnosi samo na tekst koji je označen, ali ne i na druge delove teksta. Izgled ovog slajda dat je na sledećoj slici:

[image: image26.png][€] Microsoft PowerPoint - [Presentation1]

Z. «-W . «///

: [Komauno aBe peun o cebu

' Hako je daxy.

1271512002

\Oo@4ma-4-4




OSMI SLAJD

Poslednji, osmi slajd u prezentaciji sadrži tekst koji se odnosi na učenika koji kreira prezentaciju. Odabrani tekst glasi:

Konačno dve reči o sebi

· Iako je fakultet još daleko, već sada znam da ću studirati elektrotehniku, naučiću još bolje engleski jer koliko jezika znaš, toliko ljudi vrediš.
Na ovom slajdu je primenjena animacija koja se postiže simbolom alata sa slovima iznad kojih se nalaze linije, što se vidi po osvetljenosti navedene ikonice u liniji sa alatima:

Time je završena izrada ove prezentacije.

Načini prikazivanja slajdova

Kao i većina drugih programa, PowerPoint ima mogućnost različitog prikaza izgleda ekrana, što se može videti u padajućem meniju menija View na sledećoj slici:


Osnovni izgled ekrana se naziva Normal i on je prikazan u dosadašnjem radu.

Slide Sorter je naziv za izgled ekrana na kome su prikazani svi pripremljeni slajdovi:


Pored  svakog  slajda  nalazi se u desnom uglu redni broj, a u levom uglu – vreme trajanja prikazivanja tog slajda.

Na slici se može uočiti da je prvi slajd oivičen plavim pravougaonikom. To znači da je prvi slajd izabran. 

U produžetku linije sa alatima, pored sličice slajda, piše Cower Down, a odmah pored ovog natpisa stoji i natpis Fly from left. To znači da će prva podloga slajda padati, a potom će tekst u slajd “doleteti” sa leve strane. 

U ovom izgledu prezentacije može se menjati animacija svakog slajda, i to tako što će se najpre označiti slajd kod kojeg se želi promeniti animacija, zatim treba kliknuti na strelicu nadole pored natpisa Cower Down, a zatim kada se otvori padajući prozor, treba odabrati neku drugu od ponuđenih opcija. Potom treba pored drugog natpisa (Fly from left) kliknuti na crnu strelicu nadole i iz ponuđene liste odabrati neku od opcija.
Treba napomenuti da se, pored animacije, određuje i dužina prikazivanja svakog slajda. Dužina prikazivanja je element koji je najteže odrediti u prezentacijama. Zato je svakom korisniku omogućeno da u toku izrade prezentacije menja vreme prikazivanja. 

Postavljanje novog vremena trajanja prikaza postiže se komandom: Slide Show \ Rehearse Timings, kada se na ekranu pojavljuje osnova prvog slajda, a javlja se i dijalog prozor prikazan na sledećoj slici. On se sastoji od sata u kome se odbrojavaju sekunde trajanja trenutnog prikaza, a koji se nalazi u centralnom prozoru, dok se u desnom prozoru nalazi ukupno vreme trajanja prezentacije:


 U primeru prikazanom na slici, pošto je reč o prvom slajdu, ukupno vreme i vreme prezentacije slajda su isti. Pritiskom na levi taster miša ili na plavu strelicu u komunikacionom prozoru na slici na slajdu se javlja sledeći element – naslov, tekst ili slika – onako kako je to urađeno pri kreiranju slajda. Kada se u slajdu nađu svi elementi, klikom na levi taster miša prelazi se na novi slajd, a potom se čitava procedura ponavlja za sve slajdove.

Pauza u radu postiže se ako se sa komunikacionog prozora odabere simbol u obliku dve vertikalne linijice. Ukoliko postavljenim vremenom nismo zadovoljni, biramo plavu strelicu unazad i tada se sve vraća na prvi slajd, a čitav postupak se ponavlja ispočetka.

Treba napomenuti da se pomoću komande Slide Show \ Slide Transition otvara sledeći dijalog prozor:


U okviru ovog dijalog prozora moguće je izabrati sledeće:

· u okviru opcije Effect - efekat kojim će se slajd pojavljivati i brzinu njegove pojave (Slow, Medium ili Fast); 

· u okviru opcije Advance - način na koji će se aktivirati, gde je moguće izabrati da se slajd aktivira klikom miša (opcija On mouse click) ili da se slajd pokrene posle unetog vremena (opcija Automatically after, gde u polje ispod treba upisati vreme);

· u okviru opcije Sound – zvuk koji će se čuti pri pokretanju slajda.

Kada su postavljeni svi slajdovi i određene njihove animacije, kao i vreme trajanja svakog slajda, može se pristupiti pregledanju čitave prezentacije izzborom komande Slide Show \ View Show, pri čemu se na ekranu pojavljuje prezentacija.

Prezentacija se dobija još jednostavnije pritiskom na funkcionalnu dirku F5. Iz prezentacije se izlazi pritiskom na taster Esc.

